ఎం.ఏ. బేబీ

మరియం అలెగ్జాండర్ బేబీ (జననం 5 ఏప్రిల్ 1954) భారతదేశానికి చెందిన రాజకీయ నాయకుడు. ఆయన 1986లో కేవలం 32 ఏళ్ల వయసులోనే రాజ్యసభ సభ్యుడిగా ఎన్నికై,1999లో సీపీఎం కేంద్ర కమిటీ సభ్యుడిగా ఆ తరువాత 2006, 2011లో కుందర ఎమ్మెల్యేగా ఎన్నికై 2025 ఏప్రిల్ 6న సీపీఎం జాతీయ ప్రధాన కార్యదర్శిగా ఎన్నికయ్యాడు. 
రాజకీయ జీవితం 
ఎంఏ బేబీ కొల్లం జిల్లాలోని ప్రాక్కుళంలోని ఎన్ఎస్ఎస్ ఉన్నత పాఠశాలలో చదువుతున్నప్పుడు కేరళ స్టూడెంట్స్ ఫెడరేషన్‌లో చేరి ఆ తరువాత స్టూడెంట్స్ ఫెడరేషన్ ఆఫ్ ఇండియా, డెమోక్రటిక్ యూత్ ఫెడరేషన్ ఆఫ్ ఇండియా , కమ్యూనిస్ట్ పార్టీ ఆఫ్ ఇండియా (మార్క్సిస్ట్)లలో వివిధ హోదాల్లో పని చేశాడు. ఆయన 1986లో కేవలం 32 ఏళ్ల వయసులోనే రాజ్యసభ సభ్యుడిగా ఎన్నికై  1998 వరకు పని చేశాడు.

ఎంఏ బేబీ 2006, 2011 కేరళ శాసనసభకు కుందర నియోజకవర్గం నుండి శాసనసభ్యుడిగా ఎన్నికై 2006 నుండి 2011 వరకు విద్యా, సాంస్కృతిక వ్యవహారాల శాఖ మంత్రిగా పని చేశాడు. ఆయన 2014 లోక్‌సభ ఎన్నికలలో కొల్లం లోక్‌సభ నియోజకవర్గం నుండి పోటీ చేసి తన సమీప ప్రత్యర్థి రివల్యూషనరీ సోషలిస్ట్ పార్టీ అభ్యర్థి ఎన్.కె. ప్రేమచంద్రన్ చేతిలో 37,649 ఓట్ల తేడాతో ఓడిపోయాడు.  

ఎంఏ బేబీ  2012లో కేరళలోని కోజికోడ్‌లో జరిగిన సభలో సీపీఐ(ఎం) పొలిట్‌బ్యూరో సభ్యుడిగా ఎన్నికయ్యాడు. ఆయన 2025 ఏప్రిల్ 6న మధురైలో జరిగిన సభలో సీపీఐ(ఎం) జాతీయ ప్రధాన కార్యదర్శిగా ఎన్నికయ్యారు.

మూలాలు

వర్గం:కేరళ రాజకీయ నాయకులు
వర్గం:కేరళ వ్యక్తులు